PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 15.10.2001 

Nr. 179

A V I Z

asupra propunerii legislative privind înfiinţarea 

comunei Şinca Nouă, judeţul Braşov.

În conformitate cu prevederile art.89  din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind înfiinţarea comunei Şinca Nouă, judeţul Braşov, trimisă cu adresa nr.179 din 17 mai  2001, înregistrată sub nr.654/XVIII/11 din 17 mai 2001.   



Potrivit prevederilor art.60 din Regulamentul Camerei Deputaţilor, Comisia juridică, de disciplină şi imunităţi a dezbătut această propunere legislativă în şedinţa din 15 septembrie 2001.



Membrii comisiei au examinat  propunerea legislativă, expunerea de motive, celelalte documente anexate, avizul favorabil al Consiliului Legislativ şi punctul de vedere al Guvernului transmis cu adresa nr.1991/MRP/10.05.2001, potrivit căruia se  susţine promovarea acestei iniţiative legislative.



În urma examinării s-a hotărât, cu majoritate de voturi, avizarea favorabilă a propunerii legislative cu recomandarea ca la dezbaterii, comisia sesizată pe fond să ţină seama de observaţiile şi propunerile formulate de  Consiliul Legislativ în avizul  nr.415/11.05.2001,  şi  de Guvernul României din punctul de vedere menţionat mai sus.

În raport de obiectul şi conţinutul său, propunerea legislativă face parte din categoria legilor organice. 

                       PREŞEDINTE,                                      SECRETAR, 

        dr. Ionel Olteanu                               Carmen Dumitriu

     consilier

Diaconu Dumitra

